44 l'art de faulconnerie 



jour et autre non, quant on fait ou refait 

 l'oyseau. Tous les jours, au soir, donne 

 quelque cure audit oyseau, ou la dessus- 

 dicte de coton, ou celle de plume, ou de 

 cher lavée, se il n'y a cause au contraire. 

 L'effect de ladicte cure est que, quant 

 elle est trempée et baignée en eaue, 

 elle eslargist plus que autre chose le boyau 

 de l'oyseau et sèche la superfluité et excès-» 

 sive abundance des humeurs d'iceluy 

 oyseau, lesquelles ne peuvent saillir 

 avecques le emout de l'oyseau. La cure 

 gettée au matin par ledit oyseau, qui est 

 nette et non pas sèche et qui est sans 

 maulvaise odeur, demonstre l'oyseau estre 

 sain. Le emout de l'oyseau doit estre 

 blanc, cler, et le noir qui est parmy doit 

 estre bien noir; quant ledit emout en 

 son blanc est glueux et tient au doit quant 

 on le touche, signifie bonne digestion et 

 santé en l'oyseau. La cure mole, pasteuse 

 et puante dénote fleugme et indigestion 

 en l'oyseau. L'oyseau garde trop sa cure 



